2390/1948 Ú. l. I
Vyhláška ministra zahraničných vecí, ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 53.

2390.
VYHLÁŠKA
ministra zahraničných vecí
zo dňa 22. septembra 1948,
ktorou sa vyhlasuje rozhodnutie Smiešanej komisie československo-maďarskej pre výmenu obyvateľstva číslo 53.

Vyhlasujem rozhodnutie č. 53 Smiešanej komisie zriadenej podľa Dohody uzavretej medzi československou republikou a Maďarskom o výmene obyvateľstva zo dňa 27. februára 1946, publikovanej pod č. 146/46 Sb.
Podotýkam, že rozhodnutia tejto Smiešanej komisie sú povinné obe smluvné strany podľa ustanovenia článku XI, ods. 3 Dohody vykonať.

Minister:
Dr. V. Clementis v. r.


Československo-maďarská Smiešaná komisia pre výmenu obyvateľstva.
Československo-maďarská Smiešaná komisia pre výmenu obyvatefstva vyniesla na svojom rokovaní dňa 7. septembra 1948 v Bratislave toto
rozhodnutie číslo 53
o zmene resp. doplnení rozhodnutia číslo 10.
I.
(1) Ak miestna súpisová komisia spísala nedostatočne alebo chybne presídlencov majetok, môže proti tomu presídlenec podať námietky. Takéto námietky oprávnený je presídlenec podať do troch mesiacov od vykonania namietaného súpisu. Ak bol namietaný súpis vykonaný pred vyhlásením tohto rozhodnutia, je presídlenec oprávnený podať námietky do troch mesiacov od vyhlásenia tohto rozhodnutia.
(2) Námietky môže presídlenec podať ústne alebo písomne, a to, pokiaľ ide o presídlence z Československa: Úradu Maďarského zmocnenca v Bratislave, a to alebo priamo, alebo prostredníctvom Maďarského vládneho presídľovacieho komisariátu, pokiaľ ide o presídlenca z Maďarska: československej presídlovacej komisii v Budapešti, a to alebo priamo, alebo prostredníctvom Osídľovacieho úradu pre Slovensko. O ústne prednesených námietkach spíše presídľovací orgán v štyroch exemplároch zápisnicu.
(3) Namietať nedostatočný alebo vadný súpis, oprávnené sú aj presídľovacie orgány, a to pokiaľ ide o súpis v Československu: Osídľovací úrad pre Slovensko, alebo Maďarský zmocnenec v Bratislave, pokiaľ ide o súpis v Maďarsku: československá presídlovacia komisia alebo Maďarský vládny presídľovací komisariát. Orgány uvedené v predchádzajúcej vete môžu toto svoje právo použiť až do skončenia oceňovacieho konania. O namietaní povinný je dotyčný orgán upovedomiť zainteresovaného presídlenca.
(4) V námietkách treba presne uviesť majetok, ktorý bol nedostatočne resp. chybne spísaný, a k námietkam treba pripojiť hodnoverné doklady, ktoré dokazujú oprávnenosť námietok (rozhodnutie číslo 10 čl. V.).
(5) Orgán, uvedený v odseku 3 zašle tak svoje ako presídlencove námietky v dvoch exemplároch presídlovaciemu orgánu druhej strany pôsobiacemu v tom istom státe, a obidva presídľovacie orgány zašlú po jednom exemplári každý svojmu súpisovému orgánu na preskúmanie. Ak súpisové orgány zistia, že námietky sú opodstatnené, spíšu v štyroch exemplároch zápisnicu o doplnení resp. oprave namietaného súpisu. Zmeny ustálené v zápisnici treba vykonať červenou ceruzou na príslušných miestach súpisového hárku, alebo aspoň treba nápadným spôsobom červenou ceruzou upozorniť na zápisnicu. Zo spísanej zápisnice dostane jeden exemplár zainteresovaný presídlenec, a ak ide o súpis v Maďarsku dva exemplára Maďarský presídľovací vládny komisariát a jeden exemplár československá presídľovacia komisia, ak ide o súpis v Československu: jeden exemplár Maďarský zmocnenec v Bratislave a dva exempláre Osídľovací úrad pre Slovensko v Bratislave.
(6) Ak sa súpisové orgány nevedia dohodnúť o doplnení resp. oprave súpisu, predložia námietky Smiešanej komisii s oznámením skutkového stavu.
(7) O námietkách treba rozhodnúť do 60 dní. Smiešaná komisia vynáša o námietkách usnesenie, ktoré treba doručiť orgánom uvedeným v odseku 5, a to v počte exemplárov tam určenom.
(8) Presídľovacie orgány uvedené v odseku 3 sú oprávnené řiadať o vystavenie potrebných dokladov, ako je uvedené v čl. IV. rozhodnutia číslo 2 Smiešanej komisie.
(9) Konanie zavedené na opravu súpisu nemôže prekážať začatiu a skončeniu oceňovania. Pripadne už skončené oceňovanie treba opraviť podľa výsledkov opravného konania.
(10) Ustanovania tohto článku treba použiť aj v prípade rozhodnutia č. 51, čl. V., odsek 2.
II.
(1) Obe strany môžu použiť pri súpise presídleneckého majetku kontrolných odborníkov cieľom presného a na oceňovanie vhodného vykonania súpisu, ktorý kontrolujú z odborného hradiska miestne súpisové komisie, resp. radia a pomáhajú im. Na každé dve pracujúce súpisové komisie možno použiť najviac po jednom kontrolnom znalcovi.
(2) Kontrolnych odborníkov zamestnáva a prideľuje na ich pracovné miesto s maďarskej strany Maďarský vládny presídľovací komisariát resp. Maďarský zmocnenec v Bratislave, s československej strany Československá presídlovacia komisia, resp. Osídľovací úrad pre Slovensko.
(3) Československí a maďarskí odborníci vyslaní do jednotlivých oblastí konajú pri kontrole a usmerňovaní súpisových komisií ako celku spoločne.
(4) Keby sa medzi kontrolnými odborníkmi použitými obidvoma stranami vyskytly rozpory o používaní rozhodnutí alebo usnesení Smiešanej komisie, povinní sú kontrolní odborníci oboch strán bezodkladne postúpiť spornú vec predsedovi vlastnej složky Hospodárskej znaleckej komisie. O takýchto sporných veciach rozhodnú predsedovia oboch složiek Hospodárskej znaleckej komisie.
III.
Článok IX. rozhodnutia číslo 10 stráca účinnosť.
V Bratislave dňa 7. septembra 1948.
Za čs. složku:
Dr. Pohánka v. r.
Dr. Záturecký v. r.
Za maď. složku:
Dr. Bólya v. r.
Dr. Zsolt v. r.